ลือกันให้แซด7พ.ค.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 7 พ.ค. 2553
7 พ.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 7 พ.ค. 2553 
...ดัชนีหุ้นไทยปิดร่วง 11.61 จุด ที่ระดับ 785.25 จุด มูลค่าซื้อขาย 34,044 ล้านบาท อยู่ในทิศทางเดียวกับตลาดหุ้นเอเชีย ปัญหาหนี้ในกรีซ จะส่งผลต่อการฟื้นตัวของเศรษฐกิจโลก...ต่างชาติขายหนักวันเดียว 5,689 ล้านบาท 
...ไม่แปลกใจราคาทองคำช่วงนี้ขึ้นดีจริงๆ เพราะต่างชาติหันไปถือครองเงินดอลลาร์ ลงทุนทองคำแทน ส่วนหุ้นต้องชิงขายตอนราคายังดี รับเป็นบาทไปแปลงเป็นดอลลาร์ ทำให้เงินบาทอ่อน–ดอลลาร์สหรัฐแข็งขึ้น มวลเหตุทั้งหมดมาจากความกังวลปัญหากรีซ 
...CPF (เจริญโภคภัณฑ์) และ IVL (อินโดรามา เวนเจอร์ส) วิ่งสวนกระแส แขวน XD ยังขึ้นได้อีก 30-60 สตางค์ ราคาไปได้เรื่อยๆ จ่อ 20 บาท...ทั้งสองตัว เป็นหุ้นในดวงใจเสี่ย อ.ย. เจอใครเป็นต้องเชียร์
...หุ้น IHL (อินเตอร์ไฮด์) โชว์ผลงานไตรมาสแรกพลิกกำไร 113 ล้านบาท...ดีเกินไปหรือเปล่า????? “องอาจ ดำรงสกุลวงษ์” ผู้บริหารเจ้าของ ยิ้มรับออร์เดอร์เบาะหนังรถยนต์รับไปถึงไตรมาส 3 แล้ว ทั้งปีหวังไม่มากขอยอดขาย 1,900–2,000 ล้านบาท 
...“ธีระชัย ภูวนาถนรานุบาล” เลขาธิการ ก.ล.ต. พัฒนาเว็บไซต์ครบวงจร เพื่อผู้ลงทุน www.sec.or.th/education นอกเหนือความรู้เกี่ยวกับหลักทรัพย์ทุกประเภทแล้ว ยังครอบคลุมการวางแผนลงทุน ทางเลือกและช่องทาง การเตือนภัย และกลโกงอื่นๆ อีกมากมาย ลองเข้าไปเยี่ยมชมแล้วจะรู้!!!!!